EkBass/fiwiki-20250220-pages-articles huggingface dataset:
Royal Sovereign -luokka (taistelulaiva)

Royal Sovereign -luokka oli Britannian kuninkaallisen laivaston taistelulaivaluokka, johon kuului kahdeksan vuosina 1889-1894 valmistettua alusta. Aluksista viimeinen HMS Hood oli varustettu muista poiketen katetulla barbetilla eli tykkitornilla. == Alukset == Royal Sovereign -luokan taistelulaivatGardiner, Robert 1860-1905 s. 32 Nimi Telakka Kölinlasku Vesille Valmis Kohtalo HMS Empress of India (ex-HMS Renown) Pembroken telakka 9. heinäkuuta 1889 7. toukokuuta 1891 elokuu 1893 uponnut maalilaivana Portlandissa 1913 HMS Ramillies J. & G. Thomson, Clydebank 11. elokuuta 1890 1. maaliskuuta 1892 lokakuu 1893 myyty romutettavaksi 1913 HMS Repulse Pembroke 1. tammikuuta 1890 27. helmikuuta 1892 huhtikuu 1894 myyty romutettavaksi 1911 HMS Resolution Palmers Shipbuilding and Iron Company, Jarrow 14. kesäkuuta 1890 28. toukokuuta 1892 marraskuu 1893 myyty romutettavaksi 1914 HMS Revenge Palmers 12. helmikuuta 1891 3. marraskuuta 1892 maaliskuu 1894 myyty romutettavaksi 1919 HMS Royal Oak Laird, Birkenhead 29. toukokuuta 1890 5. marraskuuta 1892 kesäkuu 1894 myyty romutettavaksi 1914 HMS Royal Sovereign Portsmouthin telakka 30. syyskuuta 1889 26. helmikuuta 1891 toukokuu 1892 myyty romutettavaksi 1913 ==Lähteet== * * * * * * === Viitteet === *
Kuuba 1959

Kuuba 1959 (Cuba) on vuonna 1979 ensi-iltansa saanut draamaelokuva, joka kertoo vuoden 1959 Kuuban vallankumouksesta ja jälleenrakentamisesta. Elokuvan pääosia esittävät Sean Connery, Brooke Adams ja Jack Weston. Elokuvan on ohjannut Richard Lester. == Vastaanotto == Kymmenestä suomalaisesta ensi- iltakriitikosta yksi antoi elokuvalle kolme tähteä, neljä arvostelijaa kaksi tähteä ja kolme yhden tähden, keskiarvona 1,56 tähteä neljästä. Helsingin Sanomien Mikael Fränti kirjoitti elokuvan olevan monin tavoin mielenkiintoinen, mutta varauksin: ”Henkilöt ja tapahtumat jäävät kesken, sillä Lester ei kasvata niitä pintaa syvemmälle. – – Lester tarkastelee tapahtumia ja ihmisiä yläpuolelta, etäisyyden päästä. Onko valinta tietoinen vai hyvä tapa välttää kannanottoa? Ironinen Lesterin näkemys silti on, ja se pelastaa osan lopputuloksesta.” Video-oppaassa vuodelta 1994 Asko Alanen piti elokuvaa päämäärättömänä ja kipinättömänä toimintaromanssina ja antoi sille kaksi tähteä viidestä, mikä vastaa sanallista arviota ”keskinkertainen”. == Näyttelijät == Lähde: Viitattu 7.8.2021. Viitattu 7.8.2021. == Lähteet == == Aiheesta muualla == * Luokka:Yhdysvaltalaiset draamaelokuvat Luokka:Vuoden 1979 yhdysvaltalaiset elokuvat Luokka:Richard Lesterin ohjaamat elokuvat
Ässä Mix

Ässä Mix on alkujaan Chymoksen, myöhemmin Fazerin kehittämä makeiskokoelma, jonka tuotanto alkoi vuonna 1989. Siitä on tehty myös tikkukaramelleja, lakritseja, mehujää sekä limonadi. Ässä Mixistä on kehitetty myös purukumi. Ässä Mix -pussit sisältävät viisi erilaista väriä ja makua. Makeisten kuviot muistuttavat pelikorteista tuttuja neljää peruskuviota. ==Ässä Mix -tuoteperhe== * 1989 Ässä Mix * 1994 Missä X * 2001 Mässä Yx * 2003 Ässä Mix Jumbo * 2005 Mättök2x Jumbo * 2006 Ässä Choco * 2006 Ässä-laku * 2007 Ässä- tikkarit * 2010 Ässä Hässäkkä * 2012 Ässä Pikku Hässäkkä ja Ässä Mix Lakritsi * 2013 Ässä PeliX * 2015 Ässä MekaniX * 2016 Ässä Somex * 2017 Ässä VaahtiX * 2019 Ässä 1+1=3 *2019 Ässä Limonadi *2021 Ässä All Stars *2022 Ässä Max + Choco *2023 Ässä Mix & Match *2024 Ässä Megax + Choco Lähde ==Lähteet== ==Aiheesta muualla== * Ässä-tuotemerkki Fazerin sivuilla Luokka:Fazerin makeiset
HMS Barfleur (1892)

HMS Barfleur oli Britannian kuninkaallisen laivaston vuonna 1894 palvelukseenotettu Centurion-luokan toisen luokan predreadnoughttaistelulaiva. == Valmistus == Alus tilattiin Chathamin telakalta ja sen köli laskettiin 12. lokakuuta 1890. Alus laskettiin vesille 10. elokuuta 1892 ja se otettiin palvelukseen 22. kesäkuuta 1894. == Palvelus == Alus palveli Välimerellä vuosina 1895-1898 ja Kiinan asemalla vuosina 1898-1902. Aluksen 4,7 tuuman tykit korvattiin kuusi tuumaisilla vuosina 1902-1904. Samalla kaikki tykit suojattiin viisi tuumaa paksuilla kasemateilla. Kuusi tykkiä asetettiin pääkannelle ja neljä avoimelle yläkannelle. Aseistuksen siirroista johtunut painopisteen kohoaminen tasattiin keventämällä mastoa ja poistamalla taaempi silta, kannen torpedoputket sekä kaikki muu tarpeeton kansirakenne. Lopulta uppouma kasvoi vain 80 tonnia. Palvelukseen palattuaan alus palveli kotivesillä, kunnes se myytiin romutettavaksi vuonna 1910.Gardiner, Robert 1860-1905 s. 33 == Lähteet == * * * * === Viitteet === Luokka:Centurion-luokan taistelulaivat Luokka:Chathamin telakan valmistamat alukset
HMS Centurion (1892)

HMS Centurion oli Britannian kuninkaallisen laivaston vuonna 1894 palvelukseenotettu Centurion-luokan toisen luokan predreadnoughttaistelulaiva. == Valmistus == Alus tilattiin Portsmouthin telakalta ja sen köli laskettiin 30. maaliskuuta 1890. Alus laskettiin vesille 3. elokuuta 1892 ja se valmistui helmikuussa 1894.Gardiner, Robert 1860-1905 s. 33 == Palvelus == Alus myytiin romutettavaksi vuonna 1910. == Lähteet == * * * * === Viitteet === Luokka:Centurion-luokan taistelulaivat Luokka:Portsmouthin telakan valmistamat alukset
Tšetšulino

Tšetšulino () on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Novgorodin ja Pietarin välisen maantien varrella 18 kilometriä Novgorodista pohjoiseen. Asukkaita on 2 200 henkeä (vuonna 2009). Kunnan pinta-ala on 23,7 neliökilometriä. Se rajoittuu pohjoisessa Novgorodin piirin Podberezjen ja idässä Savinon kuntiin, etelässä Novgorodin kaupunkipiirikuntaan sekä lännessä Trubitšinon kuntaan. Pinta- alasta 77,2 % on maatalousmaata. Seudun halki virtaa Olhavan sivujoki Pitba. Tšetšulinon lisäksi kuntaan kuuluu Olhavanjoen rannalla sijaitseva Kotovitsyn kylä. Tšetšulinosta on linja-autoyhteys Novgorodiin. Pääelinkeinot ovat maa- ja metsätalous (69,5 %) sekä kunnallispalvelut (17,0 %). Kunnassa toimii maatalousyritys Novgorodski bekon ja tielaitos. Työvoimasta 24,3 % työskentelee kunnan ulkopuolella. Tšetšulinon kylä koostuu mukavuuksilla varustetuista kerrostaloista sekä puisista omakotitaloista. Palveluihin kuuluu lastentarha, keskikoulu, lasten musiikkikoulu, kansanperinne- ja vapaa- ajankeskus, kirjasto, posti, yleinen sauna ja poliklinikka. ==Lähteet== ==Aiheesta muualla== * Tšetšulinon kunnan sivusto Luokka:Novgorodin alueen kylät Luokka:Novgorodin piirin kunnat
Federico Mompou

Federico Mompou (16. huhtikuuta 1893 Barcelona – 30. kesäkuuta 1987 Barcelona) oli espanjalainen säveltäjä. Hänet tunnetaan lauluistaan ja pianominiatyyreistään. Mompou opiskeli pianonsoittoa Barcelonassa ja piti ensikonserttinsa 15-vuotiaana. Kolme vuotta myöhemmin hän pääsi Enrique Granadosin suosituksella Pariisiin opiskelemaan pianonsoittoa ja harmoniaa. Siellä hän sävelsi ensimmäiset pianokappaleensa (Impresiones intimas, 1911–1914).AllMusic: Federico Mompou Ensimmäisen maailmansodan puhjettua Mompou palasi Barcelonaan, josta hän muutti takaisin Pariisiin vuonna 1921. Hän pysyi siellä seuraavat 20 vuotta, kunnes palasi uudemman kerran pysyvästi Barcelonaan. Hänestä tehtiin Ordre des Arts et des Lettres'n Chevalier. Hän sai säveltäjänä vaikutteita muun muassa Erik Satielta. Monet Mompoun pianosarjoista sävellettiin pitkien ajanjaksojen kuluessa. Niihin kuuluvat 12 Cançons i dansas (1921–1928, 1942–1962), kymmenen Preludia (1927–1930, 1943–1951), Variaciones sobre un tema di Chopin (1938–1957), Paisajes (1942–1960) ja Música callada (1959–1967). Lauluteoksiin lukeutuvat Comptines I-VI (1931, 1943), Combat del somni (1942–1948) ja Llueve sobre el rio (1945). Kuoroteoksia ovat Cantar del alma (1951) ja Improperios (1963). == Lähteet == Luokka:Espanjalaiset säveltäjät Luokka:Vuonna 1893 syntyneet Luokka:Vuonna 1987 kuolleet
HMS Revenge (1892)

HMS Revenge oli Britannian kuninkaallisen laivaston vuonna 1892 vesillelaskettu Royal Sovereign -luokan toisen luokan predreadnought- taistelulaiva. Alus nimettiin elokuussa 1915 HMS Redoubtableksi, jotta nimi vapautuisi uudelle alukselle. == Valmistus == Alus tilattiin Palmers Shipbuilding and Iron Companyltä Jarrowista ja sen köli laskettiin 12. helmikuuta 1891. Alus laskettiin vesille 3. marraskuuta 1892 ja se valmistui maaliskuussa 1894.Gardiner, Robert 1860-1905 s. 32 == Palvelus == Alus myytiin romutettavaksi vuonna 1919. == Lähteet == * * * * === Viitteet === Luokka:Royal Sovereign -luokan taistelulaivat Luokka:Yhdistyneen kuningaskunnan ensimmäisen maailmansodan taistelulaivat Luokka:Palmersin valmistamat alukset
Stanislaus Lokuang

Stanislaus Lokuang (1. tammikuuta 1911 – 28. helmikuuta 2004) oli taiwanilainen roomalaiskatolinen arkkipiispa. Hänet vihittiin papiksi 9. helmikuuta 1936 ja nimitettiin Tainanin hiippakunnan johtoon 21. maaliskuuta 1961. Piispaksi vihkiminen seurasi 21. toukokuuta. Pääkonsekraattorina toimi paavi Johannes XXIII, jota avustivat Fulton John Sheen ja Edoardo Mason.Catholic-Hierarchy.org: Archbishop Stanislaus Lokuang Lokuang sai 15. helmikuuta 1966 nimityksen Taipein arkkipiispaksi, jona hän toimi, kunnes erosi 5. elokuuta 1978. Hän osallistui Vatikaanin toiseen kirkolliskokoukseen. == Lähteet == Luokka:Taiwanilaiset papit Luokka:Katoliset arkkipiispat Luokka:Vuonna 1911 syntyneet Luokka:Vuonna 2004 kuolleet
Jadowniki

Jadowniki on kylä Puolassa Vähä-Puolan voivodikunnassa Brzeskon kunnassa. Se sijaitsee noin 50 kilometriä Krakovasta itään. Vuoden 2011 väestönlaskennan mukaan kylässä asui 5 048 asukasta. == Lähteet == Luokka:Puolan kylät Luokka:Vähä-Puolan voivodikunta
Joseph Ti-kang

Joseph Ti-kang (; 7. toukokuuta 1928 – 29. joulukuuta 2022) oli taiwanilainen roomalaiskatolinen arkkipiispa. Hänet vihittiin papiksi Taipein arkkihiippakuntaan 20. joulukuuta 1953 ja nimitettiin Kiayin hiippakunnan johtoon 21. kesäkuuta 1975. Piispaksi vihkiminen seurasi 22. heinäkuuta 1975. Pääkonsekraattorina toimi Agnelo Rossi, jota avustivat Joseph Kuo Joshih ja Stanislaus Lokuang. Ti-kang sai 3. toukokuuta 1985 nimityksen Taipein koadjuuttoriarkkipiispaksi, ja 11. helmikuuta 1989 hänestä tuli sen arkkipiispa. Hän jäi eläkkeelle 24. tammikuuta 2004. == Lähteet == Luokka:Taiwanilaiset papit Luokka:Katoliset arkkipiispat Luokka:Vuonna 1928 syntyneet Luokka:Vuonna 2022 kuolleet
Bosco Lin Chi-nan

Bosco Lin Chi-nan (s. 14. toukokuuta 1943) on taiwanilainen roomalaiskatolinen piispa. Hänet vihittiin papiksi 6. tammikuuta 1973 ja nimitettiin Kaohsiungin hiippakunnan vihkipiispaksi sekä Alexanumin titulaaripiispaksi 28. syyskuuta 1992. Piispaksi vihkiminen seurasi 2. tammikuuta 1993. Pääkonsekraattorina toimi Paul Shan Kuo-hsi, jota avustivat Matthew Kia Yen-wen ja Joseph Lin Thien-chu.Catholic-Hierarchy.org: Bishop Bosco Lin Chi-nan Lin Chi-nan sai 24. tammikuuta 2004 nimityksen Tainanin piispaksi. == Lähteet == Luokka:Taiwanilaiset papit Luokka:Katoliset piispat Luokka:Vuonna 1943 syntyneet Luokka:Elävät henkilöt
Exit Speed

Exit Speed on vuonna 2008 ensi-iltansa saanut yhdysvaltalainen toiminnallinen jännityselokuva. Sen pääosissa esiintyvät Desmond Harrington, Lea Thompson, Alice Greczyn ja Fred Ward. Elokuvan on ohjannut Scott Ziehl. Suomessa elokuvan ikäraja on 18. == Juoni == Linja-auto on matkalla kohti El Pasoa kyydissään matkustajia, jotka ovat lähdössä joulunviettoon ystäviensä ja perheidensä luokse. Maantiellä Nomad-moottoripyöräjengi alkaa piinata linja- autoa tekemällä erilaisia stuntteja sen ympärillä. Kun yksi motoristeista jää vahingossa linja-auton alle ja saa surmansa, muut jengin jäsenet vannovat kostoa. He lähtevät bussin perään ja surmaavat kuljettajan. Eräs jengiläisistä kätkee kuolleen motoristin ja kuljettajan heinikkoon. Samalla kersantti Archie sattuu paikalle ja yrittää selvittää, kuka jengiläinen oikein on, jolloin Cupidoksi kutsuttu mies ottaa stiletin taskustaan. Kersantti sanoo erehtyneensä henkilöstä ja jatkaa matkaansa. Cupido poistuu paikalta kohti nomadien piilopaikkaa, tietämättä Archien alkaneen varjostaa häntä. Cupido saapuu jengin piilopaikkaan, hylättyyn teollisuushalliin, kertomaan siitä, mitä näki maantiellä. Archie tarkkailee tilannetta etäältä kiikareillaan. Yksi bussin matkustajista, Maudie-niminen nainen, lähtee etsimään apua juosten, mutta nomadit huomaavat hänen karkaavan ja estävät aikeet. Jengin johtaja ahdistelee Maudieta, mutta yksi matkustajista ampuu johtajan jousella. Pakeneva Maudie saapuu hallin luokse ja huomaa, että jengiläiset ovat päätyneet kersantti Archien kimppuun. He lyöttäytyvät yhteen ja pakenevat kahdestaan läheiseen kylään, josta he löytävät aseen ja aloittavat taistelun jengiläisiä vastaan. Archie ampuu jengiläisiä yksi kerrallaan ja saa avukseen kollegansa, alikersantti Merideth Colen. Haavoittunut Archie joutuu sairaalaan, mutta selviää elossa. == Rooleissa == == Aiheesta muualla == * * * Luokka:Vuoden 2008 yhdysvaltalaiset elokuvat Luokka:Yhdysvaltalaiset toimintatrillerit
Kaiku Entertainment

Kaiku Entertainment Oy on 2007 perustettu musiikkiyhtiö. Kokonaisuuteen kuuluvat levymerkki ja musiikkikustantamo. Samoissa tiloissa toimii myös äänitysstudio ja musiikkituotantoyhtiö Hip Music Productions Oy. Yhtiön toimitilat ovat Pohjoisrannassa Helsingin Kruununhaassa. Kaiku Entertainment Oy sai alkunsa kun Pekka Ruuska lopetti 13 vuoden uransa Warner Music Finlandin tuotantopäällikkönä perustaakseen oman yhtiönsä Kaiku Entertainmentin. Niin ikään Kaiussa 2012 aloittanut kustannusjohtaja Tom Frisk työskenteli aiemmin Warnerilla samoissa tehtävissä 16 vuoden ajan. Keväällä 2018 Rähinä Recordsin kaikki uusi julkaisutoiminta siirrettiin Kaiku Entertainmentille.http://www.kaikuentertainment.fi/uutisoinnit/2018/3/2/rhin- records-ja-kaiku-entertainment-ovat-yhdistneet-voimansa Marraskuussa 2018 Sanoma ilmoitti ostavansa osuuden Kaiku Entertainmentistä. == Kaiku Recordingsin artistit == * Johanna Kurkela * Juha Tapio * KOI * Laura Voutilainen * Jukka Poika * Eve Hotti * Ella Lymi * Disco * Lord Est * Stina Girs * Oskari Ruohonen * Laurell * Tuure Boelius * Jonne Aaron * Elastinen * Timo Pieni Huijaus * Brädi * Uniikki * Leo Luthando * Ares * Kiki * Tiisu == Kaiku Songs == Kaiku Songs -kirjoittajat ovat: * Erin Anttila (pop) * Eppu Kosonen (pop, rock) * Jurek (pop) * Aku Rannila (pop, iskelmä, rock) * Saara Törmä (pop, iskelmä, rock) * Henna Sarriola (pop) * Mikko Karjalainen (iskelmä) * Petri Somer (iskelmä) * Suvi Vainio (pop, iskelmä) * Miia Liu (pop) * Tido (pop, hip hop, rock) * Minna Koivisto (pop) * Olli Äkräs (pop, rock) * Rafael Elivuo (pop) * Redrama (pop, hip hop) * Santeri Ruohonen (pop, rock) * Atso Soivio (pop, hip hop) * Janne Huttunen (pop, rock) Aiemmin Kaiku Songissa ovat vaikuttaneet Tommi Kalenius, Pauli Rantasalmi, Vilma Alina ja Ilkka Wirtanen. == Lähteet == == Aiheesta muualla == * Kaiku Enterntainmentin verkkosivut * Hip Music Productions Oy kotisivu Luokka:Suomalaiset levy-yhtiöt Luokka:Suomalaiset musiikkikustantamot
Ensemble InterContemporain

Ensemble InterContemporain on Pierre Boulezin vuonna 1976 perustama kamariorkesteri. Sen musiikillinen johtaja on syksystä 2013 alkaen saksalainen kapellimestari, säveltäjä Matthias Pintscher. Hän seuraa Susanna Mälkkiä.Matthias Pintscher on Mälkin seuraaja. Helsingin Sanomat 28.6.2012 s. C1 Ensemble on toiminut vuodesta 1995 lähtien Pariisissa Cité de la Musiquessa. Ryhmä työllistää 31 solistia kokopäiväisesti. Kokoonpanolla on yhteensä yli 60 konserttia joka kaudella Ranskassa ja ulkomailla. Ryhmän esityspaikkoja on ollut muun muassa Carnegie Hall New Yorkissa, Royal Festival Hall ja Albert Hall Lontoossa, Berliinin Filharmonia, Wienin Konzerthaus, Salle Pleyel, Opéra de Paris, Milanon Scala, Concertgebouw Amtersdamissa ja Liceu Barcelonassa. Lisäksi Ensemble InterContemporain on esiintynyt monilla kansainvälisillä festivaaleilla muun muassa Edinburghissa , Aix-en- Provencessa, Lucernessa, Wiener Festwochenssa, BBC Proms -festivaaleilla ja Festival Musicassa.Ensemble InterContemporain sivusto Ensemble järjestää myös konsertteja lapsille, luovia työpajoja opiskelijoille ja esimerkiksi harjoitusohjelmia tuleville esiintyjille, orkesterinjohtajille ja säveltäjille. Monenlaisia poikkitaiteellisia projekteja toteuttanut ryhmä on tehnyt yhteistyötä myös suomalaisen Tero Saarinen Companyn kanssa, koreografi- tanssija Tero Saarisen George Crumbin Valaan ääniä -sävellykseen perustuvassa teoksessa Vox BalaenaeTero Saarinen Companyn sivusto (2011). ==Musiikilliset johtajat== * Pierre Boulez (1976–1978) * Michel Tabachnik (1978–1979) * Peter Eötvös (1979–1991) * David Robertson (1992–1999) * Jonathan Nott (2000–2005) * Susanna Mälkki 2006–2013 * Matthias Pintscher 2013– == Lähteet == ==Aiheesta muualla== *Ensemble Intercontemporain Luokka:Kamariorkesterit
First Mission

First Mission () on vuonna 1985 julkaistu hongkongilainen toimintakomedia. Elokuvan pääosia esittävät mm Jackie Chan, Sammo Hung, Emily Chu, Mang Hoi, Lam Ching-ying, Peter Chan, Chin Kar-lok, Yuen Wah, Corey Yuen, Melvin Wong, Dennis Chan ja James Tien. Elokuvan on ohjannut Sammo Hung. == Aiheesta muualla == * * Luokka:Toimintakomediat Luokka:Vuoden 1985 elokuvat Luokka:Hongkongilaiset elokuvat Luokka:Sammo Hungin ohjaamat elokuvat
HMS Cressy (1899)

HMS Cressy oli Britannian kuninkaallisen laivaston Cressy-luokan panssariristeilijä, joka palveli ensimmäisessä maailmansodassa. == Valmistus == Alus tilattiin Fairfield Shipbuilding and Engineering Companyltä Govanista, missä köli laskettiin 12. lokakuuta 1898. Alus laskettiin vesille 4. joulukuuta 1899 ja valmistui 28. toukokuuta 1901.Gardiner, Robert 1860-1905 s. 68 == Palvelus == Ensimmäisen maailmansodan alkaessa Cressy oli sijoitettuna reserviin, mistä se palautettiin palvelukseen miehitettynä reserviläisillä. Alus liitettiin Cressy-luokan aluksista muodostettuun kontra-amiraali Henry H. Campbellin johtamaan 7. risteilijälaivueeseen, joka liitettiin osaksi Harwichiin sijoitettuja laivastovoimia osaksi Pohjanmeren valvontajoukkojen risteilijäosasto C:tä valvomaan Pohjanmeren eteläosaa.Gardiner, Robert 1906-1922 s. 11 Alus oli kahden sisaraluksensa kanssa tulossa 22. syyskuuta satamaan tankatakseen. Osasto matkasi jonossa kymmenen solmun nopeudella, kun Saksan keisarikunnan laivaston sukellusveneen SM U-9:n päällikkö luutnantti Otto Weddigen havaitsi alukset. Sukellusveneestä laukaistiin torpedo HMS Aboukiriin, jonka köli katkesi. Alus upposi 20 minuutissa, jolloin 527 miestä sai surmansa. Cressy ja HMS Hogue luulivat aluksi aluksen osuneen miinaan aloittaessaan pelastustyöt, jolloin sukellusvene laukaisi vielä kaksi torpedoa Hogueen ja kaksi Cressyyn upottaen kummatkin.Wragg, David s. 72-74 == Lähteet == * * * === Viitteet === Luokka:Cressy-luokan risteilijät Luokka:Fairfieldin valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Hogue (1900)

HMS Hogue oli Britannian kuninkaallisen laivaston Cressy-luokan panssariristeilijä, joka palveli ensimmäisessä maailmansodassa. == Valmistus == Alus tilattiin Vickers Armstrongilta Barrow-in-Furnessista, missä köli laskettiin 14. heinäkuuta 1898. Alus laskettiin vesille 13. elokuuta 1900 ja valmistui 19. marraskuuta 1902.Gardiner, Robert 1860-1905 s. 68 == Palvelus == Ensimmäisen maailmansodan alkaessa Hogue oli sijoitettuna reserviin, mistä se palautettiin palvelukseen miehitettynä reserviläisillä. Alus liitettiin Cressy-luokan aluksista muodostettuun kontra-amiraali Henry H. Campbellin 7. risteilijälaivueeseen, joka liitettiin osaksi Harwichiin sijoitettuja laivastovoimia osaksi Pohjanmeren valvontajoukkojen risteilijäosasto C:tä valvomaan Pohjanmeren eteläosaa.Gardiner, Robert 1985 s. 11 Alus oli kahden sisaraluksensa kanssa tulossa 22. syyskuuta satamaan tankatakseen. Osasto matkasi jonossa kymmenen solmun nopeudella, kun Saksan keisarikunnan laivaston sukellusveneen SM U-9:n päällikkö luutnantti Otto Weddigen havaitsi alukset. Sukellusveneestä laukaistiin torpedo HMS Aboukiriin, jonka köli katkesi. Alus upposi 20 minuutissa, jolloin 527 miestä sai surmansa. HMS Cressy ja Hogue luulivat aluksi aluksen osuneen miinaan aloittaessaan pelastustyöt, jolloin sukellusvene laukaisi vielä kaksi torpedoa Hogueen ja kaksi Cressyyn upottaen kummatkin.Wragg, David s. 72-74 == Lähteet == * * * === Viitteet === Luokka:Cressy-luokan risteilijät Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan risteilijät
TripAdvisor

Tripadvisor.com on kansainvälinen matkailusivusto, jonka kirjautuneet jäsenet voivat lähettää kuvia tai kirjoittaa matka-arvosteluja ja -arviointeja matkakohteista, hotelleista ja ravintoloista ympäri maailman. Kohteita ja arvosteluja voi ilman rekisteröitymistä tarkastella. Tripadvisor perustettiin vuonna 2000IAC Acquires TripAdvisor, Inc. flagshipventures.com Viitattu 28.6.2012. Verkkosivuilla vuonna 2010 kävi noin 50 miljoonaa kävijää ja sivuille on kirjoitettu noin 35 miljoonaa arviointia. Sivusto sisältää yli 200 000 hotellia ja nähtävyyttä sekä yli 30 000 matkakohdetta ympäri maailmaa. Yhtiön päämaja sijaitsee Needhamissa Massachusettsissa Yhdysvalloissa. ==Lähteet== ==Aiheesta muualla== *Tripadvisor.com Luokka:Matkailusivustot
Kotimaa (Muonio)

Kotimaa on kylä Muoniossa, Luoteis-Lapissa. Kotimaa sai vuonna 2012 virallisen kylästatuksen ja on näin ollen Muonion tuorein kylä. Kylässä on yhteensä 11 vakituista asukasta. == Lähteet == Luokka:Muonion kylät
X (The 69 Eyesin albumi)

X on The 69 Eyes -yhtyeen kymmenes albumi, joka julkaistiin 28. syyskuuta 2012. Se nousi Suomen virallisen listan sijalle 4. == Kappaleet == # # # # # # # # # # == Kokoonpano == * Jyrki 69 – laulu * Timo-Timo – kitara * Bazie – kitara, taustalaulu * Archzie – basso, taustalaulu * Jussi 69 – rummut, lyömäsoittimet == Arvostelut == * Desibeli.net: The 69 Eyes: X Viitattu 29.9.2022. * Imperiumi: 7½/1069 Eyes, The X Viitattu 7.12.2022. * Kaaoszine.fi: 8½/10Kaaoszine: Levyarvio * Rumba: Rumba: Levyarvio * Soundi: Soundi: Levyarvio == Lähteet == == Aiheesta muualla == * X discogs.com -sivustolla Luokka:The 69 Eyesin albumit Luokka:Vuoden 2012 albumit
Matkalla Alabamaan

”Matkalla Alabamaan” on suomirockyhtye Popedan kappale, joka julkaistiin singlenä vuoden 1984 studioalbumilta Harasoo. Samalla singlellä julkaistiin myös kappale ”Nyrkki-Kyllikki”, joka julkaistiin myöhemmin Peetlehemin pesäveikot (nopein saa) -kokoelma-albumilla, jolle on koottu kaikki yhtyeen singlekappaleet, joita ei ole albumeilla. ”Matkalla Alabamaan” -kappaleesta tuli yksi yhtyeen tunnetuimmista hiteistä ja se onkin kuulunut jo monta vuotta yhtyeen vakiobiiseihin keikoilla. Kappaleesta on julkaistu samana vuonna myös remix-versio. Kappale nousi Suomen virallisen singlelistan sijalle 3. == Kappaleet == # # == Kokoonpano == * Pate Mustajärvi – laulu * Tapani Mikkonen – kitara * Costello Hautamäki – kitara * Jyrki Melartin – basso * Eero ”Safka” Pekkonen – urut, piano, taustalaulu * Kari Holm – rummut * Puntti Valtonen - taustalaulu == Lähteet == Luokka:Vuoden 1984 kappaleet Luokka:Popedan kappaleet
HMS Euryalus (1901)

HMS Euryalus oli Britannian kuninkaallisen laivaston Cressy-luokan panssariristeilijä. == Valmistus == Alus tilattiin Vickers Armstrongilta Barrow-in-Furnessista, missä köli laskettiin 18. heinäkuuta 1899. Alus laskettiin vesille 20. toukokuuta 1901 ja valmistui 5. tammikuuta 1904.Gardiner, Robert 1860-1905 s. 68 == Palvelus == Vaikka alus oli vanhentunut jo ensimmäisen maailmansodan alkaessa, se liitettiin Pohjanmerellä partioiviin aluksiin sekä tukemaan Harwichiin sijoitettuja Kanaalin itäpäätä valvovia hävittäjiä ja sukellusveneitä. == Lähteet == * * === Viitteet === Luokka:Cressy-luokan risteilijät Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Sutlej (1899)

HMS Sutlej oli Britannian kuninkaallisen laivaston Cressy-luokan panssariristeilijä. == Valmistus == Alus tilattiin John Brown and Companyltä Clydebankistä, missä köli laskettiin 18. elokuuta 1898. Alus laskettiin vesille 18. marraskuuta 1899 ja valmistui 6. toukokuuta 1902.Gardiner, Robert 1860–1905 s. 68 == Palvelus == Vaikka alus oli jo vanhentunut ensimmäisen maailmansodan alkaessa, se liitettiin Pohjanmerellä partioiviin aluksiin sekä tukemaan Harwichiin sijoitettuja Kanaalin itäpäätä valvovia hävittäjiä ja sukellusveneitä. == Lähteet == * * === Viitteet === Luokka:Cressy-luokan risteilijät Luokka:John Brownin valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Bacchante (1901)

HMS Bacchante oli Britannian kuninkaallisen laivaston Cressy-luokan panssariristeilijä. == Valmistus == Alus tilattiin John Brown and Companyltä Clydebankistä, missä köli laskettiin 15. helmikuuta 1899. Alus laskettiin vesille 21. helmikuuta 1900 ja valmistui 25. marraskuuta 1902.Gardiner, Robert 1860-1905 s. 68 == Palvelus == Vaikka alus oli vanhentunut jo ensimmäisen maailmansodan alkaessa, se liitettiin Pohjanmerellä partioiviin aluksiin sekä tukemaan Harwichiin sijoitettuja Kanaalin itäpäätä valvovia hävittäjiä ja sukellusveneitä. == Lähteet == * * === Viitteet === Luokka:Cressy-luokan risteilijät Luokka:John Brownin valmistamat alukset Luokka:Yhdistyneen kuningaskunnan ensimmäisen maailmansodan risteilijät
Beautiful & Monstrous

Beautiful & Monstrous on saksalaisyhtye Subsignalin esikoisalbumi, joka julkaistiin 25. syyskuuta 2009. == Kappaleet == # # # # # # # # # == Kokoonpano == * Arno Menses – laulu * Markus Steffen – kitara * Ralf Schwager – basso * David Bertok – kosketinsoittimet * Roel van Helden – rummut == Lähteet == * === Viitteet === == Aiheesta muualla == * Subsignalin viralliset sivut * Luokka:Vuoden 2009 esikoisalbumit Luokka:Subsignalin albumit
Mochitsura Hashimoto

Mochitsura Hashimoto (jap. 橋本以行 - Hashimoto Mochitsura, 14. lokakuuta, 1909 – 25. lokakuuta, 2000) oli Japanin Keisarillisen laivaston komentaja. Hän tuli lähinnä tunnetuksi USS Indianapoliksen upottamisesta, joka tapahtui 30. heinäkuuta 1945. Raskaan risteilijän upotus oli Yhdysvaltain laivaston suurin avomerellä kokema yksittäinen menetys. Indianapolis oli palaamassa Guamilta kohti Yhdysvaltain länsirannikkoa. Sitä ennen se oli vienyt Tinianille atomipommin keskeisimmät osat. Hashimoton komentama sukellusvene I-58 upotti Indianapoliksen kuudella torpedolla, joista kaksi osui. Alus oli tehnyt hyökkäyksen amerikkalaisten sotasatamaa vastaan Guamilla puolta vuotta aiempana ja käyttänyt siinä kaiten-itsemurhatorpedoja. Hashimoton sotilasura kesti 14 vuotta. Hän oli kadettina vuosina 1927–1931 Etajiman laivastoakatemiassa lähellä Hiroshimaa. Sukellusveneviirikköön tuli nimitys vuonna 1934. Sodan jälkeen hän palveli japanilaisen kauppa-aluksen kapteenina. Hän jatkoi viime vuosinaan isänsä perinteitä shintolaisena pappina. Mochitsura Hashimoto oli syntynyt Kiotossa, missä myöskin kuoli vuonna 2000. ==Lähteet== *Thomas, Gordon; Witts, Max Morgan: Enola Gay – pommikone Hiroshiman yllä. Suom. Nuuttila, Antti. Porvoo: WSOY, 1981. ISBN 951-0-10695-X. ==Aiheesta muualla== *http://ww2db.com/person_bio.php?person_id=502 *http://silentseawolvesmsw.devhub.com/blog/463821-mochitsura-hashimoto/ *http://www.ussindianapolis.org/hashimoto.htm *http://b-29s-over- korea.com/USS_Indianapolis_Tragedy/USS_Indianapolis_Tragedy02.html *http://www.history.navy.mil/faqs/faq30-8.htm Luokka:Japanilaiset toisen maailmansodan sotilaat Luokka:Vuonna 1909 syntyneet Luokka:Vuonna 2000 kuolleet
Jerónimo Tomás Abreu Herrera

Jerónimo Tomás Abreu Herrera (30. syyskuuta 1930 Jarabacoa – 27. kesäkuuta 2012) oli Dominikaanisesta tasavallasta kotoisin ollut roomalaiskatolinen piispa. Hänet vihittiin papiksi 29. kesäkuuta 1955 ja nimitettiin Mao-Monte Cristin hiippakunnan johtoon 16. tammikuuta 1978. Piispaksi vihkiminen seurasi 4. maaliskuuta. Pääkonsekraattorina toimi Octavio Antonio Beras Rojas, jota avustivat Roque Antonio Adames Rodríguez ja Juan Antonio Flores Santana.Catholic-Hierarchy.org: Bishop Jerónimo Tomás Abreu Herrera Abreu Herrera jäi eläkkeelle 24. toukokuuta 2006. == Lähteet == Luokka:Dominikaanilaiset papit Luokka:Katoliset piispat Luokka:Vuonna 1930 syntyneet Luokka:Vuonna 2012 kuolleet
Aarrearkku

Aarrearkku on Fazerin valmistama ja sen brändeihin kuuluva makeiskokoelma. Aarrearkku-karkkien kokoelmaan kuuluu hedelmäjalokiviä, avaimia, kolikoita, oransseja kuorrutelakuja, hedelmäeläimiä ja salmiakkivinoneliöitä. Ennen jalokivet olivat ötököiden muotoisia, avaimet ja kolikot olivat autoja. Aarrearkku-pusseista on valmistettu muidenkin Fazer-makeispussien tavoin kahta pussikokoa, 180 gramman ja 400 gramman Jumbopussia. Aarrearkku sisältää epäilyttäväksi lisäaineeksi luokiteltua indigokarmiinia, joka saattaa aiheuttaa osalle mm. hengitysoireita, ihottumaa, oksennusta tai pahanolontunnetta. ==Lähteet== Luokka:Fazerin makeiset
European Christian Political Youth Network

European Christian Political Youth Network (lyh. ECPYouth) on vuonna 2004 perustettu kristillisdemokraattisten puolueiden nuorisojärjestöjen yhteistyöjärjestö. Järjestö perustettiin Kortenbergissä, Belgiassa, jolloin nuorisojärjestöt kahdeksasta eri maasta allekirjoittivat nk. Lakitelekin julistuksen. ECPYouthiin kuuluu vuonna 2021 kahdeksan jäsenjärjestöä kuudesta eri maasta. ECPYouth on Euroopan kristillisen poliittisen liikkeen itsenäinen nuorisojärjestö. ==Jäsenjärjestöt== * : PerspectieF, SGP Jongeren * : Georgian kristillisdemokraatisen liikkeen nuoret * : Academia pentru Integritate în Conducere * : PCD Youth * : Junge Evangelische Volkspartei * : Ukrainan kristillisdemokraattisen liiton nuoret, Democratic Development Foundation == Katso myös == * Euroopan kristillinen poliittinen liike == Aiheesta muualla == Järjestön kotisivut == Lähteet == Luokka:Euroopan kristillinen poliittinen liike Luokka:Kansainväliset poliittiset järjestöt Luokka:Poliittiset nuorisojärjestöt Luokka:Kristillisdemokratia
Harold L. Brode

Harold L. Brode on yhdysvaltalainen ydinfyysikko. Hänen opinahjonsa oli Cornellin yliopisto. Brode teki ydintutkimustyötä Los Alamosin kansallisessa laboratoriossa. Hänen oppi-isänsä oli Hans A. Bethe. Monen muun, kuten Robert Oppenheimerin, ohella Bethe ja Brode valmensivat eli jatkokouluttivat Enola Gayn tutkaupseeria, luutnantti Jacob Beseriä, tämän suhteellisen vaativien tehtävien suorittamiseen. Beserkin oli perehtynyt ydinfysiikkaan ja valmistunut Johns Hopkinsin yliopistosta.Thomas & Witts: s. 46 Harold Broden erityisenä tutkimusalueena on ollut muiden muassa ydinräjäytysten aikaansaamien tuhovaikutusten tutkiminen. Hänestä tuli tietokonemallintamisen pioneeri työssään, joka alkoi Broden osalta 1950-luvun paikkeilla. Hän liittyi myös vuonna 1946 perustettuun niin kutsuttuun RAND-ohjelmaan. ==Lähteet== * Thomas, Gordon; Witts, Max Morgan: Enola Gay – pommikone Hiroshiman yllä, s. 46. Suom. Antti Nuuttila. Porvoo: WSOY, 1981. ISBN 951-0-10695-X. ==Aiheesta muualla== * Harold L. Brode | RAND * Evi: facts about Harold L. Brode Luokka:Yhdysvaltalaiset ydinfyysikot Luokka:Syntymävuosi puuttuu Luokka:Elävät henkilöt
Emanuele Belardi

Emanuele Belardi (s. 9. lokakuuta 1977) on italialainen jalkapallomaalivahti, joka edustaa Serie B:ssä pelaavaa Reggina Calciota. Belardi on aiemmin pelannut muun muassa Juventuksessa, jossa hän oli joukkueen kakkosvahti Gianluigi Buffonin takana sekä Udinesessa slovenialaisen Samir Handanovičin kakkosvahtina. Luokka:Italialaiset jalkapallomaalivahdit Luokka:Vuonna 1977 syntyneet Luokka:Elävät henkilöt
Pekka Salo

Pekka Salo (s. 1945) on suomalainen Yle TV2:n toimittaja ja käsikirjoittaja. Pekka Salo muistetaan muun muassa Karvakuonojen Eno-Elmerinä. Lisäksi Salo on ohjannut ja kirjoittanut Rölliä sekä joulukalenteriohjelmaa Korvatunturin tallin joulu (1999).http://www.imdb.com/name/nm1516233/ Salo oli myös Pikku Kakkosen ensimmäinen juontaja. Hän juonsi Pikku Kakkosen ensimmäisen lähetyksen 11. tammikuuta 1977. Ransu Karvakuono tuli vuonna 1978 hänen kaverikseen juontamaan.http://publications.theseus.fi/bitstream/handle/10024/46924/HKaleva.fieikki_Naranen.pdf?sequence=1 (pdf) s. 24, 26 Myös Salon puoliso Maija Salo on juontanut Pikku Kakkosta. == Lähteet == == Aiheesta muualla == *Pekka Salo Ylen Elävässä arkistossa *Pekka Salo: Nuken kanssa juontaminen Yle vintti. Lastenohjelmien historia, Pikku Kakkonen (valitse audiolinkki) *Pekka Salo: Pikku Kakkosen ensimmäiset ohjelmat Yle vintti. Lastenohjelmien historia, Pikku Kakkonen (valitse audiolinkki) Luokka:Suomalaiset nukkenäyttelijät Luokka:Suomalaiset televisionäyttelijät Luokka:Ylen henkilöstö Luokka:Suomalaiset televisiojuontajat Luokka:Vuonna 1945 syntyneet Luokka:Elävät henkilöt
Tonje Angelsen

Tonje Angelsen (s. 17. tammikuuta 1990 Trondheim) on norjalainen korkeushyppääjä. Angelsen karsiutui loppukilpailusta alle 20-vuotiaiden MM- kilpailuissa 2006 ja 2008, saman ikäluokan EM-kilpailuissa 2009 sekä aikuisten EM-kilpailuissa 2010, sisäratojen EM-kilpailuissa 2011, Daegun MM-kilpailuissa 2011 ja sisäratojen MM-kilpailuissa 2012. Alle 23-vuotiaiden EM-kilpailuissa 2011 hän sijoittui neljänneksi. Euroopan-mestaruuskilpailuissa 2012 hän hyppäsi ennätyksensä 197 cm saavuttaen hopeaa. Lontoon olympialaisissa hän karsiutui loppukilpailusta. Hän sijoittui yhdeksänneksi Zürichin EM- kilpailuissa 2014. Hän karsiutui loppukilpailusta Rio de Janeiron olympialaisissa 2016, Berliinin EM-kilpailuissa 2018 ja Glasgow'n sisäratojen EM-kilpailuissa 2019. Sisäradoilla Angelsenin ennätys on vuonna 2012 hypätty 193 cm. == Lähteet == Luokka:Norjalaiset korkeushyppääjät Luokka:Elävät henkilöt Luokka:Vuonna 1990 syntyneet
Vjatka (Novgorodin alue)

Vjatka () on maalaiskunta ja sen keskuskylä Novgorodin alueen Pestovon piirissä Venäjällä. Se sijaitsee piirin eteläosassa 16 kilometrin päässä Pestovosta. Kylässä on reilut 500 ja kunnassa 700 asukasta (vuonna 2009). Vjatkan kunnan pinta-ala on 100,6 neliökilometriä. Se rajoittuu pohjoisessa Pestovon piirin Ohonaan ja idässä Pestovon maalaiskuntaan, etelässä Tverin alueeseen sekä lännessä Ustjutskojen kuntaan. Pinta-alasta 63,6 % on metsää ja 31,9 % maatalousmaata. Seudun jokia ovat Mologa, Voldomitsa ja Guska. Keskuskylän lisäksi kuntaan kuuluu 11 kylää: Alekseiha, Avdejevo, Bykovo, Evanovo, Fedovo, Gorka, Guski, Karelskoje-Pestovo, Novinka, Sidorovo ja Trebesovo. Vjatkan jälkeen toinen suurempi kylä on vajaan sadan asukkaan Novinka. Kahdessa kylässä ei ole lainkaan vakituista asutusta. Vjatkan kylä mainitaan ensimmäisen kerran Novgorodin Bežetskin viidenneksen verokirjassa vuosina 1550–1551. Vuosisadan lopun kulkutaudit ja 1600-luvun alun sekasorron aika autioittivat alueen lähes kokonaan. Sen jälkeen syntyneestä karjalaisasutuksesta muistuttaa kylännimi Karelskoje eli ”karjalainen” Pestovo erotuksena pohjoisempana sijaitsevasta ”venäläisestä” (Russkoje Pestovo). Myöhemmin seudulle alettiin perustaa aateliskartanoita. Vjatkan kartanon yhteydessä oli kaksi kirkkoa sekä pienet tiili- ja viinatehtaat. Vjatkan kautta kulkee Pestovon ja Tverin alueen välinen paikallistie. Kylistä on linja-autoyhteys Pestovoon sekä Tverin alueen Lesnojeen. Työvoimasta 82 % työskentelee kunnan ulkopuolella. Paikallisista elinkeinoista tärkeimmät ovat maa- ja metsätalous (25,9 %), opetusala (25,9 %) ja kauppa (19,0 %). Vjatkassa toimii karjanhoitoon erikoistunut maatalousyritys. Palveluihin kuuluu alakoulu lastentarhoineen, kulttuuritalo, kirjasto, posti, yleinen sauna ja lääkintäasema. Nähtävyyksiä ovat Novinkan pohjoispuolella sijaitsevat kumpuhaudat, 1800-luvulla rakennettu Vjatkan kirkko sekä entisen kartanon puistoalue. ==Lähteet== ==Aiheesta muualla== * Vjatkan kunnan sivusto Luokka:Novgorodin alueen kylät Luokka:Pestovon piirin kunnat
Laptevo

Laptevo () on maalaiskunta ja sen keskuskylä Novgorodin alueen Pestovon piirissä Venäjällä. Se sijaitsee piirin länsiosassa 35 kilometrin päässä Pestovosta. Kylässä on 240 ja kunnassa reilut 600 asukasta (vuonna 2009). Laptevon kunnan pinta-ala on 251,64 neliökilometriä. Se rajoittuu pohjoisessa Pestovon piirin Bogoslovon, idässä Ohonan ja etelässä Ustjutskojen kuntiin sekä lännessä Mošenskojen piiriin. Pinta-alasta 72,8 % on metsää ja 25,4 % erityisaluetta. Seudulla on useita pieniä järviä. Kunnan lounaisosa kuuluu Redrovon rauhoitusalueeseen. Keskuskylän lisäksi kuntaan kuuluu 18 kylää: Alehnovo, Anisimovo, Bezzubtsevo, Bolšaja Gorka, Bryzgovo, Fjodorovštšina, Gluhatši, Klešnevo, Korovino, Muravjovo, Myšenets, Nivy, Obornevo, Ohipovo, Sahino, Tšepurino, Tšornoje ja Žarki. Laptevon jälkeen toinen suurempi kylä on reilun sadan asukkaan Bezzubtsevo. Kylistä on linja-autoyhteydet Pestovoon. Työvoimasta 63 % työskentelee kunnan ulkopuolella. Paikallisista elinkeinoista tärkeimmät ovat maa- ja metsätalous (41,1 %), opetusala (28,6 %) sekä kunnallis- ja sosiaalipalvelut (15,2 %). Kunnassa toimii kaksi maitotilaa, yksityinen maatila, korjausverstas, viljavarasto ja sahalaitos. Palveluihin kuuluvat Laptevon keskikoulu ja Bezzubtsevon peruskoulu lastentarhoineen sekä molempien kylien kulttuuritalot, kirjastot, postit ja lääkintäasemat. Nähtävyyksiä ovat muinaiset hautapaikat, 1800-luvulla rakennettu Tšornojen kirkko sekä Vasiljevan talo Anisimovon kylässä. ==Lähteet== ==Aiheesta muualla== * Laptevon kunnan sivusto Luokka:Novgorodin alueen kylät Luokka:Pestovon piirin kunnat
Ustjutskoje

Ustjutskoje () on maalaiskunta ja sen keskuskylä Novgorodin alueen Pestovon piirissä Venäjällä. Se sijaitsee piirin lounaisosassa 30 kilometrin päässä Pestovosta. Kylässä on vajaat 300 ja kunnassa 1 050 asukasta (vuonna 2009). Ustjutskojen kunnan pinta-ala on 282,42 neliökilometriä. Se rajoittuu pohjoisessa Pestovon piirin Laptevon sekä idässä Ohonan ja Vjatkan kuntiin, etelässä Tverin alueeseen sekä lännessä Novgorodin alueen Mošenskojen piiriin. Pinta-alasta 64,9 % on metsää, 24,8 % maatalousmaata ja 4,8 % vesistöjä. Seudulla on useita pieniä järviä. Kunnan luoteisosa kuuluu Redrovon rauhoitusalueeseen. Keskuskylän lisäksi kuntaan kuuluu 27 kylää: Anšutino, Barsaniha, Bor, Borki, Dubrovo, Gusevo, Ivankovo, Krutets, Kuzjupino, Lavrovo, Lukinskoje, Malaškino, Nefedjevo, Novoje Muravjevo, Paltsevo, Plavi, Pogorelovo, Popovo, Rybakovo, Stolbskoje, Štšukina Gora, Teterino, Tomarovo, Uloma, Ustje, Ustroiha ja Zujevo. Ustjutskojen jälkeen toiseksi suurin kylä on reilun 150 asukkaan Pogorelovo. Ustjutskojen kautta kulkee Borovitšin ja Pestovon välinen maantie. Kylistä on linja-autoyhteydet Pestovoon, Borovitšiin ja Novgorodiin. Työvoimasta 69 % työskentelee kunnan ulkopuolella. Paikallisista elinkeinoista tärkeimmät ovat maa- ja metsätalous (35,0 %), opetusala (23,8 %) ja rakennustyöt (15,6 %). Kunnassa toimii yksi maatalousyritys sekä joukko sahalaitoksia. Palveluihin kuuluvat Ustjutskojen keskikoulu sekä Pogorelovon ja Barsanihan alakoulut lastentarhoineen, kolme kulttuuritaloa ja kirjastoa, neljä postikonttoria sekä kolme lääkintäasemaa. Nähtävyyksiä ovat Ustjen muinaislinna sekä muinaiset asuin- ja hautapaikat. ==Lähteet== ==Aiheesta muualla== * Ustjutskojen kunnan sivusto Luokka:Novgorodin alueen kylät Luokka:Pestovon piirin kunnat
Bogoslovo

Bogoslovo () on maalaiskunta ja sen keskuskylä Novgorodin alueen Pestovon piirissä Venäjällä. Se sijaitsee piirin luoteisosassa 35 kilometrin päässä Pestovosta. Kylässä on reilut 200 ja kunnassa 1 400 asukasta (vuonna 2009). Bogoslovon kunnan pinta-ala on 395,66 neliökilometriä. Se rajoittuu pohjoisessa Vologdan alueeseen, idässä Pestovon maalaiskuntaan, etelässä Ohonan ja Laptevon kuntiin sekä lännessä Novgorodin alueen Hvoinajan piiriin. Pinta-alasta 64,7 % on metsää ja 32,6 % maatalousmaata. Keskuskylän lisäksi kuntaan kuuluu 53 kylää ja muuta asutuskeskusta: Abrosovon kylä ja asemanseutu, Akinkino, Barygino, Belkovo, Brjakunovo, Dmitrovskojen kylä ja asutus, Dratševo, Dunevkan kylä ja asemanseutu, Dunilovo, Gora, Gorbuhino, Ivlevo, Jeskino, Jezžino, Kirva, Klimovštšina, Kopatševo, Krenitsy, Maklakovo, Makšejeva Gorka, Mankovo, Medvedevo, Mežduretšje, Moskotovo, Nazarjino, Novoje Sihino, Odintsovo, Osipovo, Ostrov, Pankovo, Pirogovo, Pljuštševo, Podlipje, Posjolok, Potulovo, Prokudino, Pustoška, Somino, Sorokino, Staroje Sihino, Stinkino, Tarasovo, Tokarevo, Tytškino, Varahino, Vetka, Vysokovo, Zaretšje sekä kaksi Zarutševjen kylää. Kylistä suurin on reilun 300 asukkaan Brjakunovo. Neljässä kylässä ei ole lainkaan vakituista asutusta. Abrosovon ja Brjakunovon kylähallinnot yhdistettiin Bogoslovoon vuonna 2005. Kylistä on linja-autoyhteydet Pestovoon. Pietarin ja Moskovan välisellä ohitusradalla on Abrosovon rautatieasema. Työvoimasta 68 % työskentelee kunnan ulkopuolella. Paikallisista elinkeinoista tärkeimmät ovat maa- ja metsätalous (27,3 %), opetusala (18,6 %) ja jalostus (14,9 %). Kunnassa toimii yksi maatalousyritys, joukko sahalaitoksia sekä korjauspaja. Palveluihin kuuluvat Bogoslovon keskikoulu ja Brjakunovon peruskoulu lastentarhoineen, Bogoslovon, Brjakunovon ja Abrosovon kulttuuritalot ja kirjastot, viisi postikonttoria ja kolme lääkintäasemaa. Nähtävyyksiä ovat Brjakunovon muinaislinna, muinaiset asuin- ja hautapaikat, Kirvan kirkko, Klimovštšinan ja Zaretšjen kartanoalueet sekä vanhat asuin- ja talousrakennukset. ==Lähteet== ==Aiheesta muualla== * Bogoslovon kunnan sivusto Luokka:Novgorodin alueen kylät Luokka:Pestovon piirin kunnat
Carita Mäkelä

Carita Mäkelä (o.s. Bergström) on suomalainen näyttelijä. Hän on työskennellyt muun muassa Disneyn piirrettyjen elokuvien ääninäyttelijänä. Hänen vanhempansa olivat Matti ja Pirjo Bergström. Hän oli naimisissa näyttelijä Konsta Mäkelän kanssa vuosina 1989–2003. ==Filmografia== ===Elokuvat=== Vuosi Ohjaaja Elokuva / TV-elokuva Rooli 1982 Anssi Mänttäri Toto Carita 1983 Pamela Mandart Yön sankari (lyhytelokuva) 1983 Mikko Niskanen Mona ja palavan rakkauden aika Lellu 1987 Neil Hardwick Pieni yösoitto Dooris ===Ääninäyttelijänä=== ==Lähteet== Luokka:Suomalaiset näyttelijät Luokka:Suomalaiset radionäyttelijät Luokka:Syntymävuosi puuttuu Luokka:Elävät henkilöt
Vjatka (täsmennyssivu)

Vjatka tarkoittaa seuraavia asioita: * Vjatka, Kaman sivujoki Venäjällä * Vjatka, Kirovin kaupungin nimi vuoteen 1934 saakka * Vjatka, kylä ja maalaiskunta Novgorodin alueella Venäjällä * Vjatkan kuvernementti, entinen hallintoalue Venäjällä
Ignacio Gregorio Larrañaga Lasa

Ignacio Gregorio Larrañaga Lasa (4. lokakuuta 1892 Aldaba – 18. helmikuuta 1975) oli espanjalaissyntyinen roomalaiskatolinen piispa. Hänestä tuli kapusiini vuonna 1902, ja hän sai pappisvihkimyksensä 19. huhtikuuta 1919. Hänet nimitettiin Pingliangin prefektiksi Kiinaan 29. huhtikuuta 1930 ja 25. kesäkuuta 1950 sen piispaksi. Piispaksi konsekroinnin suoritti 1. lokakuuta 1950 Antonio Riberi, jota avustivat Simon Zhu Kai-min ja Ignatius Kung Pin- mei.Catholic-Hierarchy.org: Bishop Ignacio Gregorio Larrañaga Lasa, O.F.M. Cap. Larrañaga Lasa osallistui Vatikaanin toiseen kirkolliskokoukseen. Hän kuoli 82-vuotiaana toimiessaan yhä piispana. == Lähteet == Luokka:Espanjalaiset papit Luokka:Katoliset piispat Luokka:Vuonna 1892 syntyneet Luokka:Vuonna 1975 kuolleet
Martti Sirén

Martti Sirén on suomalainen taikuri. Hän on toiminut pitkään taikuuden ammattilaisena. Sirén on toiminut Kouvolan Taikapäivien yhteydessä pidettävien taikureiden Suomen-mestaruuskisojen tuomarina vuosituhannen vaihteesta ja ollut vuodesta 1999 vuoteen 2016 "Jokeri - Taikuutta taikureille" -lehden päätoimittajanaJokeri-lehti 5/2016. ==Lähteet== Luokka:Suomalaiset taikurit Luokka:Suomalaiset päätoimittajat Luokka:Syntymävuosi puuttuu Luokka:Elävät henkilöt
José María Massia

José María Massia (30. joulukuuta 1815 – 15. tammikuuta 1902) oli espanjalaissyntyinen roomalaiskatolinen piispa. Hänet nimitettiin 17. syyskuuta 1875 Lojan hiippakunnan johtoon Ecuadoriin, ja piispaksi konsekroinnin suoritti 21. syyskuuta 1876 Francisco Orueta y Castrillón, jota avusti Juan María Ambrosio Huerta.Catholic-Hierarchy.org: Bishop José María Massia, O.F.M. == Lähteet == Luokka:Espanjalaiset papit Luokka:Katoliset piispat Luokka:Vuonna 1815 syntyneet Luokka:Vuonna 1902 kuolleet
José de Haas

José de Haas (4. tammikuuta 1877 Eersel – 1. elokuuta 1956) oli alankomaalaissyntyinen roomalaiskatolinen piispa. Hänet vihittiin fransiskaanien papiksi 9. maaliskuuta 1902 ja nimitettiin Araçuaín hiippakunnan johtoon Brasiliaan 20. maaliskuuta 1937. Piispaksi konsekroinnin suoritti 25. heinäkuuta Benedetto Aloisi Masella, jota avustivat Serafim Gomes Jardim da Silva ja Eduardo José Herberhold. De Haas kuoli 79-vuotiaana virassa.Catholic-Hierarchy.org: Bishop José de Haas, O.F.M. == Lähteet == Luokka:Alankomaalaiset papit Luokka:Katoliset piispat Luokka:Vuonna 1877 syntyneet Luokka:Vuonna 1956 kuolleet
Richard Mayo

Richard Walden Mayo (12. kesäkuuta 1902 Dorchester, Massachusetts - 10\. marraskuuta 1996 Boca Raton, Florida) oli yhdysvaltalainen nykyaikainen viisiottelija ja olympiamitalisti. Mayo oli West Pointissa miekkailujoukkueen kapteeni ja maastojuoksija, ja hänet johdatti nykyaikaisen viisiottelun pariin William Rose, joka oli lajin ensimmäisiä toimijoita Yhdysvalloissa. Mayo osallistui ensimmäisiin olympialaisiinsa Amsterdamissa 1928, jossa hän oli yhdeksästoista henkilökohtaisessa kisassa. Pettymyksen tuottaneeseen sijoitukseen suurena syynä oli Mayon 37. eli viimeinen sija ratsastusosuudessa. Hän vietti koko vuoden 1931 ratsastuskoulussa Kansasissa ennen Los Angelesin olympiakisoja 1932. Omistautuminen asialle kannatti, sillä kisoissa Mayo sijoittui ratsastuksessa toiseksi ja oli ennen viimeistä lajia kärjessä. Maastojuoksussa hän kuitenkin loukkasi akillesjänteensä ja putosi kokonaiskisan pronssille. Mayo työskenteli armeijassa ja muun muassa komensi Yhdysvaltain 15. armeijaa Ranskassa toisen maailmansodan aikana. Hän jäi eläkkeelle 1956 prikaatikeneraalin arvonimen kantajana. == Lähteet == * Mayon profiili sports-reference.com -sivustolla Luokka:Yhdysvaltalaiset nykyaikaiset viisiottelijat Luokka:Yhdysvaltalaiset olympiamitalistit Luokka:Vuonna 1902 syntyneet Luokka:Vuonna 1996 kuolleet
Seppo Tauriainen

Seppo Tauriainen (s. 1983) on suomalainen taikuri, klovni ja vatsastapuhuja. Hän esiintyy taiteilijanimellä Klovni Sebastian. Hän on esiintynyt muun muassa useita kiertueita Sirkus Finlandiassa, Linnanmäellä sekä Oulun Vauhtipuistossa.http://www.klovnisebastian.fi/ Tauriaisella on ollut useita esiintymisiä sekä kiertueita ulkomailla mm. Ruotsissa, Norjassa, Venäjällä, Amerikassa, Virossa, Belgiassa ja Kiinassa. Vuonna 2014 hänet palkittiin Kiinassa Wuhanin kansainvälisillä sirkusfestivaaleilla Excellent Award -palkinnolla. ==Esiintymisiä== Klovni Sebastian on ollut vuosittain mukana sirkuskiertueilla ja esiintynyt televisiossa Suomessa ja ulkomaillaCV, Klovini Sebastianin kotisivu === Sirkuskiertueet === *Sirkus Finlandia, Suomi (2004) * Sirkus Finlandia, Suomi (2005) * Cirkus Agora, Norja (2007) * Sirkus Finlandia, Suomi (2008) * Cirkus Wictoria, Ruotsi (2011) * Sirkus Finlandia, Suomi (2012) * Cirkus Merano, Norja (2013) * 11th Wuhan International Circus Festival of China, Kiina (2014) * Kelly Miller Circus, Yhdysvallat (2015) * Sirkus Finlandia, Suomi (2017) * Sirkus Finlandia, Suomi (2018) * Sirkus Finlandia, Suomi (2019) * Sirkus Finlandia, Suomi (2020) * Sirkus Finlandia, Suomi (2021) * Sirkus Finlandia, Suomi (2022) * Sirkus Finlandia, Suomi (2023) * Sirkus Finlandia, Suomi (2024) ===Televisioesiintymisiä=== *Silmänkäännön rajoilla (13-jaksoa, 2000, Klovni Sebastian) *Ihana aamu (2005, Klovni Sebastian) *Ruben & Joonas (2005, Klovni Sebastian) *Krisse Show (2007, oma itsensä) *Liaoning TV, Kiina (2009, Taikuri Sebastian) *YLE Sirkus (oma itsensä) *Min Morgon (2010, Klovni Sebastian) *Talang (2011, Klovni Sebastian) * Wuhan TV, Kiina (2014 Vatsastapuhuja Sebastian) * CCTV, Kiina (2014 Vatsastapuhuja Sebastian) * Mentalisti Noora Karma (2014 Klovni Sebastian) * News 12 Westchester, Yhdysvallat (2015 Vatsastapuhuja Sebastian) * Zoo (televisiosarja), CBS-kanava Yhdysvallat (2015 Avustaja) * Hyvät kaupat (2016 Vatsastapuhuja Sebastian) * Bjällerklang (2018) * Pisara (2019) * Villien Toiveiden Virasto, Yle (2019) ==Lähteet== ==Aiheesta muualla== *Klovni Sebastianin kotisivu *Sebastianin alkutaival, Sirkusteltta *Sirkuslaiset Vatikaanissa, Sirkusteltta *Ventrilogisti, Sirkusteltta *Klovni Sebastian, Sirkusteltta * 11th Wuhan International Circus Festival of China, Sirkusteltta *Sebastian ruotsalaissirkukseen, oululehti.fi *Sirkustaiteilija Seppo Tauriainen: Raamatun tekstejä ei voi puhua vatsasta, kotimaa24.fi *Oululainen vatsastapuhuja kiertää Norjaa sirkuksen mukana, Kaleva.fi Luokka:Klovnit Luokka:Suomalaiset taikurit Luokka:Suomalaiset sirkustaiteilijat Luokka:Vatsastapuhujat Luokka:Vuonna 1983 syntyneet Luokka:Elävät henkilöt